
(Procedūra pasirenkama atsižvelgiant į teisės akto projekte pasiūlytą teisinį pagrindą.)


	Teisės akto projekto pakeitimai

	Parlamento padaryti teisės akto projekto pakeitimai žymimi pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […]. 

EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos direktyvos dėl biržinių bendrovių nevykdomųjų direktorių pareigas einančių asmenų lyčių pusiausvyros gerinimo ir atitinkamų priemonių

(COM(2012) 0614 – C7‑0382/2012 – 2012/0299(COD))
(Įprasta teisėkūros procedūra: pirmasis svarstymas)
Europos Parlamentas,
–
atsižvelgdamas į Komisijos pasiūlymą Europos Parlamentui ir Tarybai (COM(2012) 0614),
–
atsižvelgdamas į Sutarties dėl Europos Sąjungos veikimo 294 straipsnio 2 dalį ir 157 straipsnio 3 dalį, pagal kuriuos Komisija pateikė pasiūlymą Parlamentui (C7‑0382/2012),
–
atsižvelgdamas į Sutarties dėl Europos Sąjungos veikimo 294 straipsnio 3 dalį,
–
atsižvelgdamas į Teisės reikalų komiteto nuomonę dėl pasiūlyto teisinio pagrindo,
–
atsižvelgdamas į 2013 m. vasario 13 d. Europos ekonomikos ir socialinių reikalų komiteto nuomonę
,
–
atsižvelgdamas į 2013 m. gegužės 30 d. Regionų komiteto nuomonę
,
–
atsižvelgdamas į Darbo tvarkos taisyklių 55 straipsnį,
–
atsižvelgdamas į bendrus Teisės reikalų komiteto ir Moterų teisių ir lyčių lygybės komiteto svarstymus pagal Darbo tvarkos taisyklių 51 straipsnį,

–
atsižvelgdamas į Teisės reikalų komiteto ir Moterų teisių ir lyčių lygybės komiteto pranešimą ir Ekonomikos ir pinigų politikos komiteto, Užimtumo ir socialinių reikalų komiteto bei Vidaus rinkos ir vartotojų apsaugos komiteto nuomones (A7‑0000/2013),
1.
priima per pirmąjį svarstymą toliau pateiktą poziciją;
2.
ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jo tekstą nauju tekstu;
3.
paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
<RepeatBlock-Amend><Amend>Pakeitimas

<NumAm>1</NumAm>
<DocAmend>Pasiūlymas dėl direktyvos</DocAmend>
<Article>7 konstatuojamoji dalis</Article>
	

	Komisijos siūlomas tekstas
	Pakeitimas

	(7) veiksmingas žmogiškojo kapitalo panaudojimas – svarbiausias ekonomikos konkurencingumo veiksnys, kuriam tenka svarbus vaidmuo sprendžiant ES demografines problemas ir sėkmingai konkuruojant globalizuotoje ekonomikoje bei užsitikrinant lyginamąjį pranašumą trečiųjų šalių atžvilgiu. Labai išsimokslinusių aukštos kvalifikacijos moterų vis daugėja – tai patvirtina ir faktas, kad 60 proc. universitetų absolventų yra moterys. Jei šis potencialas ir toliau nebus išnaudojamas skiriant moteris eiti su ekonominių sprendimų priėmimu susijusias pareigas, dalis kvalifikuoto žmogiškojo kapitalo liks nepanaudota;
	(7) veiksmingas žmogiškojo kapitalo panaudojimas – svarbiausias ekonomikos konkurencingumo, plėtros ir augimo veiksnys, kuriam tenka svarbus vaidmuo sprendžiant ES demografines problemas ir sėkmingai konkuruojant globalizuotoje ekonomikoje bei užsitikrinant lyginamąjį pranašumą trečiųjų šalių atžvilgiu. Labai išsimokslinusių aukštos kvalifikacijos moterų vis daugėja – tai patvirtina ir faktas, kad 60 proc. universitetų absolventų yra moterys. Jei šis potencialas ir toliau nebus išnaudojamas skiriant moteris bendrovėse eiti vadovaujančias su sprendimų priėmimu susijusias pareigas, dalis kvalifikuoto žmogiškojo kapitalo liks nepanaudota;


Or. <Original>{EN}en</Original>
</Amend>
<Amend>Pakeitimas

<NumAm>2</NumAm>
<DocAmend>Pasiūlymas dėl direktyvos</DocAmend>
<Article>8 konstatuojamoji dalis</Article>
	

	Komisijos siūlomas tekstas
	Pakeitimas

	(8) bendrovės plačiai pripažįsta, kad moterys valdybose teigiamai veikia įmonės valdymą – dėl įvairesnio ir į kolektyvą orientuoto mąstymo, atveriančio naujų perspektyvų ir todėl leidžiančio rasti visapusiškesnių sprendimų, pagerėja grupės veiklos rezultatai ir sprendimų kokybė. Gausūs tyrimai patvirtina, kad bendrovės finansiniai rezultatai ir pelningumas tiesiogiai susiję su proporcingu lyčių atstovavimu aukščiausiosios grandies vadovybėje. Todėl padidinus moterų skaičių Sąjungos biržinių bendrovių valdybose gali pagerėti šių bendrovių rezultatai;
	(8) bendrovės plačiai pripažįsta, kad moterys valdybose teigiamai veikia įmonės valdymą – dėl įvairesnio ir į kolektyvą orientuoto mąstymo, atveriančio naujų perspektyvų ir todėl leidžiančio rasti visapusiškesnių sprendimų bei aktyvesnių verslo modelių, pagerėja grupės veiklos rezultatai ir sprendimų kokybė, nes geriau atsižvelgiama į naują visuomenės ir vartotojų tikrovę. Gausūs tyrimai patvirtina, kad bendrovės finansiniai rezultatai ir pelningumas tiesiogiai susiję su proporcingu lyčių atstovavimu aukščiausiosios grandies vadovybėje. Todėl padidinus moterų skaičių Sąjungos biržinių bendrovių valdybose išauga šių bendrovių socialinė ir ekonominė atsakomybė, taigi gali pagerėti ir jų ekonominiai rezultatai; Todėl visais valdymo lygmenimis reikėtų pradėti taikyti ir sutvirtinti moterų karjeros galimybes skatinančias priemones;


Or. <Original>{EN}en</Original>
</Amend>
<Amend>Pakeitimas

<NumAm>3</NumAm>
<DocAmend>Pasiūlymas dėl direktyvos</DocAmend>
<Article>9 konstatuojamoji dalis</Article>
	

	Komisijos siūlomas tekstas
	Pakeitimas

	(9) žinoma, kad lygybė darbo rinkoje taip pat gali labai paskatinti ekonomikos augimą. Padidinus moterų skaičių Sąjungos biržinių bendrovių valdybose, pagerėtų ne tik šioms pareigoms paskirtų moterų padėtis, bet ir bendrovės galimybės pritraukti gabių moterų ir padidinti visų grandžių vadovų ir kitas pareigas einančių moterų skaičių. Todėl didesnis moterų skaičius bendrovių valdybose turėtų teigiamą poveikį šalinant lyčių nelygybę ne tik užimtumo, bet ir darbo užmokesčio srityje. Išnaudojus visus moterų gabumus, ir atskiri asmenys, ir viešasis sektorius gautų gerokai didesnę investicijų į švietimą grąžą. Nepakankamas moterų skaičius ES biržinių bendrovių valdybose – tai prarastos galimybės siekiant ilgalaikio tvaraus valstybių narių ekonomikos augimo;
	(9) žinoma, kad lygybė darbo rinkoje taip pat gali labai paskatinti ekonomikos augimą. Padidinus moterų skaičių Sąjungos biržinių bendrovių valdybose, pagerėtų ne tik šioms pareigoms paskirtų moterų padėtis, bet ir bendrovės galimybės pritraukti gabių moterų, padidinti visų grandžių vadovų ir kitas pareigas einančių moterų skaičių ir pripažinti jų indėlį. Todėl didesnis moterų skaičius bendrovių valdybose turėtų teigiamą poveikį šalinant lyčių nelygybę ne tik užimtumo, bet ir darbo užmokesčio srityje. Išnaudojus visus moterų gabumus, ir atskiri asmenys, ir viešasis sektorius gautų gerokai didesnę investicijų į švietimą grąžą. Nepakankamas moterų skaičius ES biržinių bendrovių valdybose – tai prarastos galimybės siekiant ilgalaikio tvaraus valstybių narių ekonomikos augimo;


Or. <Original>{EN}en</Original>
</Amend>
<Amend>Pakeitimas

<NumAm>4</NumAm>
<DocAmend>Pasiūlymas dėl direktyvos</DocAmend>
<Article>14 konstatuojamoji dalis</Article>
	

	Komisijos siūlomas tekstas
	Pakeitimas

	(14) šios direktyvos tikslas nėra išsamiai suderinti nacionalinės teisės nuostatas dėl kandidatų į valdybas atrankos procedūrų ir kvalifikacijos kriterijų, tačiau ja siekiama nustatyti tam tikrus būtinuosius standartus, pagal kuriuos biržinės bendrovės, kuriose lytys atstovaujamos neproporcingai, sprendimus dėl nevykdomųjų direktorių privalėtų priimti vadovaudamosi objektyviu ir palyginamu kandidatų kvalifikacijos – jų tinkamumo, kompetencijos ir profesinių rezultatų – vertinimu, nes tai svarbu nevykdomųjų direktorių pareigas einančių asmenų lyčių pusiausvyrai. Veiksmingai užtikrinti vienodas konkurencijos sąlygas visoje Sąjungoje ir padėti įmonėms išvengti praktinių sunkumų galima tik ES lygmens priemone;
	(14) šios direktyvos tikslas nėra išsamiai suderinti nacionalinės teisės nuostatas dėl kandidatų į valdybas atrankos procedūrų ir kvalifikacijos kriterijų, tačiau ja siekiama nustatyti tam tikrus būtinuosius standartus, pagal kuriuos biržinės bendrovės, kuriose lytys atstovaujamos neproporcingai, sprendimus dėl nevykdomųjų direktorių privalėtų priimti vadovaudamosi objektyviu ir palyginamu kandidatų kvalifikacijos – jų tinkamumo, kompetencijos ir profesinių rezultatų – vertinimu, nes tai svarbu nevykdomųjų direktorių pareigas einančių asmenų lyčių pusiausvyrai. Veiksmingai užtikrinti vienodas konkurencijos sąlygas visoje Sąjungoje ir padėti įmonėms išvengti praktinių sunkumų, taip pat leisti vadovams ir direktoriams visapusiškai pasinaudoti vidaus rinkos siūlomomis galimybėmis galima tik teisiškai privaloma ES lygmens priemone;


Or. <Original>{EN}en</Original>
</Amend>
<Amend>Pakeitimas

<NumAm>5</NumAm>
<DocAmend>Pasiūlymas dėl direktyvos</DocAmend>
<Article>16 konstatuojamoji dalis</Article>
	

	Komisijos siūlomas tekstas
	Pakeitimas

	(16) todėl Sąjunga turėtų stengtis didinti moterų skaičių bendrovių valdybose ir taip paskatinti ekonomikos augimą, Europos bendrovių konkurencingumą ir užtikrinti lyčių lygybę darbo rinkoje. Šio tikslo reikėtų siekti nustatant būtinuosius reikalavimus dėl teisiškai privalomų pozityviosios diskriminacijos priemonių, skirtų lyčių pasiskirstymo biržinių bendrovių valdybose kiekybiniam tikslui pasiekti, nes tokį arba panašų metodą taikiusios valstybės narės ir kitos šalys pasiekė geriausių rezultatų spręsdamos nepakankamo moterų atstovavimo ekonominių sprendimų priėmimo lygmeniu problemą;
	(16) todėl Sąjunga turėtų stengtis didinti moterų skaičių bendrovių valdybose ir taip paskatinti ekonomikos augimą, Europos bendrovių konkurencingumą ir užtikrinti lyčių lygybę darbo rinkoje. Šio tikslo reikėtų siekti nustatant bendrus būtinuosius Sąjungos reikalavimus dėl teisiškai privalomų pozityviosios diskriminacijos priemonių, skirtų lyčių pasiskirstymo biržinių bendrovių valdybose kiekybiniam tikslui pasiekti, nes tokį arba panašų metodą taikiusios valstybės narės ir kitos šalys pasiekė geriausių rezultatų spręsdamos nepakankamo moterų atstovavimo ekonominių sprendimų priėmimo lygmeniu problemą;


Or. <Original>{EN}en</Original>
</Amend>
<Amend>Pakeitimas

<NumAm>6</NumAm>
<DocAmend>Pasiūlymas dėl direktyvos</DocAmend>
<Article>18 konstatuojamoji dalis</Article>
	

	Komisijos siūlomas tekstas
	Pakeitimas

	(18) direktyva taip pat neturėtų būti taikoma mažosioms ir vidutinėms įmonėms (MVĮ), kaip apibrėžta 2003 m. gegužės 6 d. Komisijos rekomendacijoje 2003/361/EB dėl mikroįmonių, mažųjų ir vidutinių įmonių apibrėžimo, net jei jos biržinės;
	Išbraukta.


Or. <Original>{EN}en</Original>
<TitreJust>Pagrindimas</TitreJust>
Atsižvelgiant į biržinių bendrovių ekonominę svarbą ir ekonominę bei socialinę atsakomybę, jos visos turėtų siekti direktyvoje numatyto tikslo.

</Amend>
<Amend>Pakeitimas

<NumAm>7</NumAm>
<DocAmend>Pasiūlymas dėl direktyvos</DocAmend>
<Article>23 konstatuojamoji dalis</Article>
	

	Komisijos siūlomas tekstas
	Pakeitimas

	(23) valstybės narės daro lemiamą įtaką biržinėms bendrovėms, kurios yra valstybinės įmonės, kaip apibrėžta 2006 m. lapkričio 16 d. Komisijos direktyvos 2006/111/EB dėl finansinių santykių tarp valstybių narių ir valstybės įmonių skaidrumo ir dėl finansinio skaidrumo tam tikrose įmonėse 2 straipsnio b punkte. Ši lemiama įtaka suteikia joms galimybę reikiamas permainas įgyvendinti greičiau. Todėl reikėtų nustatyti, kad tokios bendrovės turi greičiau pasiekti tikslą, kad bent 40 proc. nevykdomųjų direktorių būtų nepakankamai atstovaujamos lyties asmenys;
	(23) valstybės narės daro lemiamą įtaką biržinėms bendrovėms, kurios yra valstybinės įmonės, kaip apibrėžta 2006 m. lapkričio 16 d. Komisijos direktyvos 2006/111/EB dėl finansinių santykių tarp valstybių narių ir valstybės įmonių skaidrumo ir dėl finansinio skaidrumo tam tikrose įmonėse 2 straipsnio b punkte. Ši lemiama įtaka suteikia joms galimybę reikiamas permainas įgyvendinti greičiau. Todėl reikėtų nustatyti, kad tokios bendrovės, vadovaudamosi atitinkamais valstybėse narėse taikomais mechanizmais ir laikydamosi šios direktyvos, turi greičiau pasiekti tikslą, kad bent 40 proc. nevykdomųjų direktorių būtų nepakankamai atstovaujamos lyties asmenys;


Or. <Original>{EN}en</Original>
</Amend>
<Amend>Pakeitimas

<NumAm>8</NumAm>
<DocAmend>Pasiūlymas dėl direktyvos</DocAmend>
<Article>24 konstatuojamoji dalis</Article>
	

	Komisijos siūlomas tekstas
	Pakeitimas

	(24) kaip būtų nustatomas tikslą atitinkantis nevykdomųjų direktorių vietų skaičius, bus aptarta atskirai, nes daugeliu atvejų dėl valdybos narių skaičiaus lygiai 40 proc. pasiekti neįmanoma matematiškai – ši dalis gali būti arba didesnė, arba mažesnė. Todėl tam, kad būtų tenkinamas nustatytas tikslas, valdybos narių skaičius turėtų kiek įmanoma priartėti prie 40 proc. Kita vertus, siekiant išvengti pirmiau dominavusios lyties asmenų diskriminacijos, biržinės bendrovės neturėtų būti įpareigojamos skirti nepakankamai atstovaujamos lyties asmenis į pusę ar daugiau nevykdomųjų direktorių vietų. Pavyzdžiui, valdyboje, kurioje yra trys ar keturi nevykdomieji direktoriai, bent vienas iš jų turėtų būti nepakankamai atstovaujamos lyties asmuo, atitinkamai bent du – valdyboje, kurioje yra penki ar šeši nevykdomieji direktoriai, ir bent trys – valdyboje, kurioje yra septyni ar aštuoni nevykdomieji direktoriai;
	(24) jeigu nevykdomųjų direktorių valdybą sudaro tik trys nariai, matematiškai neįmanoma, kad abiems lytims būtų atstovaujama 40 proc. Todėl tokiais atvejais, valdyboje, kurioje yra trys nevykdomieji direktoriai, bent vienas iš jų turėtų būti nepakankamai atstovaujamos lyties asmuo;


Or. <Original>{EN}en</Original>
</Amend>
<Amend>Pakeitimas

<NumAm>9</NumAm>
<DocAmend>Pasiūlymas dėl direktyvos</DocAmend>
<Article>26 konstatuojamoji dalis</Article>
	

	

	Komisijos siūlomas tekstas
	Pakeitimas

	(26) laikydamosi šios Teisingumo Teismo praktikos, valstybės narės turėtų užtikrinti, kad geriausios kvalifikacijos kandidatai į nevykdomųjų direktorių pareigas būtų atrenkami vadovaujantis lyginamąja kiekvieno kandidato kvalifikacijos analize, grindžiama iš anksto nustatytais, aiškiais, neutraliai ir nedviprasmiškai suformuluotais kriterijais. Bendrovėse taikomi atrankos kriterijai galėtų būti, pavyzdžiui, profesinė vadovavimo ir (arba) priežiūros patirtis, konkrečios srities, kaip antai finansų, kontrolės ar žmogiškųjų išteklių valdymo, žinios, lyderio savybės, bendravimo įgūdžiai bei ryšių palaikymo gebėjimai. Pirmumas nepakankamai atstovaujamos lyties kandidatui turėtų būti teikiamas tuo atveju, jei jo kvalifikacija – tinkamumas, kompetencija ir profesiniai rezultatai – yra tokia pati kaip kitos lyties kandidato ir jei objektyvus vertinimas, kuriame atsižvelgiama į visus atskiriems kandidatams taikomus kriterijus, nėra palankesnis kitos lyties kandidatui;
	(26) laikydamosi šios Teisingumo Teismo praktikos, valstybės narės turėtų užtikrinti, kad geriausios kvalifikacijos kandidatai į nevykdomųjų direktorių pareigas būtų atrenkami vadovaujantis lyginamąja kiekvieno kandidato kvalifikacijos analize, grindžiama iš anksto nustatytais, aiškiais, neutraliai ir nedviprasmiškai suformuluotais kriterijais. Bendrovėse taikomi atrankos kriterijai galėtų būti, pavyzdžiui, profesinė vadovavimo ir (arba) priežiūros patirtis, konkrečios srities, kaip antai finansų, kontrolės ar žmogiškųjų išteklių valdymo, žinios, lyderio savybės, tarptautinė patirtis ir bendravimo įgūdžiai bei ryšių palaikymo gebėjimai. Pirmumas nepakankamai atstovaujamos lyties kandidatui turėtų būti teikiamas tuo atveju, jei jo kvalifikacija – tinkamumas, kompetencija ir profesiniai rezultatai – yra tokia pati kaip kitos lyties kandidato ir jei objektyvus vertinimas, kuriame atsižvelgiama į visus atskiriems kandidatams taikomus kriterijus, nėra palankesnis kitos lyties kandidatui;


Or. <Original>{EN}en</Original>
</Amend>
<Amend>Pakeitimas

<NumAm>10</NumAm>
<DocAmend>Pasiūlymas dėl direktyvos</DocAmend>
<Article>31 konstatuojamoji dalis</Article>
	

	Komisijos siūlomas tekstas
	Pakeitimas

	(31) nepakankamai atstovaujamos lyties kandidatų skaičius tiesiogiai priklauso nuo bendrovės darbuotojų lyčių pasiskirstymo, todėl valstybės narės gali nustatyti, kad tais atvejais, kai nepakankamai atstovaujamos lyties darbuotojų atitinkamoje bendrovėje yra mažiau kaip 10 proc., laikytis šioje direktyvoje nustatyto tikslo jos neprivalo;
	Išbraukta.


Or. <Original>{EN}en</Original>
<TitreJust>Pagrindimas</TitreJust>
Visos bendrovės privalo laikytis reikalavimo gerinti lyčių pusiausvyrą, taigi neturėtų būti numatoma jokių išimčių. Šioje direktyvoje visų pirma numatoma, kad visos bendrovės turėtų lankstumo galimybę priimant atitinkamas procedūras, susijusias su jų sektoriaus poreikiais. Galiausiai nevykdomieji direktoriai įprastai atlieka priežiūros užduotis ir informuoja apie bendras valdymo užduotis, kurios nėra tiesiogiai susijusios su sektoriaus klausimais.

</Amend>
<Amend>Pakeitimas

<NumAm>11</NumAm>
<DocAmend>Pasiūlymas dėl direktyvos</DocAmend>
<Article>34 konstatuojamoji dalis</Article>
	

	Komisijos siūlomas tekstas
	Pakeitimas

	(34) valstybės narės turėtų reikalauti biržinių bendrovių kasmet teikti kompetentingoms nacionalinėms institucijoms informaciją apie lyčių pasiskirstymą jų valdybose, taip pat apie tai, kaip joms sekasi įgyvendinti šioje direktyvoje nustatytus tikslus, kad šios institucijos galėtų įvertinti kiekvienos biržinės bendrovės pasiekimus užtikrinant lyčių pusiausvyrą direktorių lygmeniu. Ši informacija turi būti skelbiama, o jei bendrovė tikslo nepasiekė, ji taip pat turėtų pateikti priemonių, kurių jau ėmėsi ir kurių ketina imtis ateityje tikslui pasiekti, aprašymą;
	(34) valstybės narės turėtų reikalauti biržinių bendrovių kasmet teikti kompetentingoms nacionalinėms institucijoms informaciją apie lyčių pasiskirstymą jų valdybose, taip pat apie tai, kaip joms sekasi įgyvendinti šioje direktyvoje nustatytus tikslus, kad šios institucijos galėtų įvertinti kiekvienos biržinės bendrovės pasiekimus užtikrinant lyčių pusiausvyrą direktorių lygmeniu. Ši informacija turi būti skelbiama, o jei bendrovė tikslo nepasiekė, ji taip pat turėtų pateikti priemonių, kurių jau ėmėsi ir kurių ketina imtis ateityje tikslui pasiekti, aprašymą. Be to, bendrovės, kurios nepasiekė tikslo arba įsipareigojimų, turėtų pateikti pagrįstą paaiškinimą ir konkrečių priemonių, kurių jau ėmėsi ir kurių ketina imtis ateityje tikslui pasiekti, aprašymą;


Or. <Original>{EN}en</Original>
</Amend>
<Amend>Pakeitimas

<NumAm>12</NumAm>
<DocAmend>Pasiūlymas dėl direktyvos</DocAmend>
<Article>39 konstatuojamoji dalis</Article>
	

	Komisijos siūlomas tekstas
	Pakeitimas

	(39) pagal proporcingumo principą biržinėms bendrovėms iškelti tikslai turėtų galioti tik tam tikrą laikotarpį – juos reikėtų taikyti tik kol bus pasiekta tvari pažanga užtikrinant tinkamą lyčių pasiskirstymą valdybose. Todėl Komisija turėtų reguliariai peržiūrėti šios direktyvos taikymą ir teikti ataskaitas Europos Parlamentui ir Tarybai. Direktyvą numatyta taikyti iki 2028 m. gruodžio 31 d. Atlikdama peržiūrą, Komisija turėtų įvertinti, ar direktyvos taikymo laikotarpį reikia pratęsti;
	(39) pagal proporcingumo principą biržinėms bendrovėms iškelti tikslai turėtų galioti tik tam tikrą laikotarpį – juos reikėtų taikyti tik kol bus pasiekta tvari pažanga užtikrinant tinkamą lyčių pasiskirstymą valdybose. Todėl Komisija turėtų reguliariai peržiūrėti šios direktyvos taikymą ir teikti ataskaitas Europos Parlamentui ir Tarybai. Direktyvą numatyta taikyti iki 2028 m. gruodžio 31 d. Atlikdama peržiūrą, Komisija turėtų įvertinti, ar direktyvos taikymo laikotarpį reikia pratęsti; valstybės narės turėtų bendradarbiauti su socialiniais partneriais ir pilietine visuomene ir juos veiksmingai informuoti apie šios direktyvos reikšmę, perkėlimą ir įgyvendinimą; informacijos kampanijos labai prisidėtų prie informacijos skleidimo nebiržinėms bendrovėms ir skatintų jas aktyviai siekti lyčių pusiausvyros; 


Or. <Original>{EN}en</Original>
</Amend>
<Amend>Pakeitimas

<NumAm>13</NumAm>
<DocAmend>Pasiūlymas dėl direktyvos</DocAmend>
<Article>2 straipsnio 1 punktas</Article>
	

	Komisijos siūlomas tekstas
	Pakeitimas

	1) biržinė bendrovė – valstybėje narėje įsteigta bendrovė, kurios vertybiniais popieriais leidžiama prekiauti vienos ar kelių valstybių narių reguliuojamoje rinkoje, kaip apibrėžta Direktyvos 2004/39/EB 4 straipsnio 1 dalies 14 punkte;
	1) biržinė bendrovė – bendrovė, kurios buveinė yra valstybėje narėje ir kurios akcijomis leidžiama prekiauti vienos ar kelių valstybių narių reguliuojamoje rinkoje, kaip apibrėžta Direktyvos 2004/39/EB 4 straipsnio 1 dalies 14 punkte;


Or. <Original>{EN}en</Original>
</Amend>
<Amend>Pakeitimas

<NumAm>14</NumAm>
<DocAmend>Pasiūlymas dėl direktyvos</DocAmend>
<Article>2 straipsnio 8 punktas</Article>
	

	Komisijos siūlomas tekstas
	Pakeitimas

	8) mažosios ir vidutinės įmonės (MVĮ) – bendrovės, kuriose dirba mažiau negu 250 darbuotojų ir kurių metinė apyvarta neviršija 50 mln. EUR, arba bendras metinis balansas neviršija 43 mln. EUR, o jei MVĮ įsteigta valstybėje narėje, kurios valiuta yra ne euras, atitinkamos sumos išreiškiamos tos valstybės narės valiuta;
	Išbraukta.


Or. <Original>{EN}en</Original>
</Amend>
<Amend>Pakeitimas

<NumAm>15</NumAm>
<DocAmend>Pasiūlymas dėl direktyvos</DocAmend>
<Article>3 straipsnis</Article>
	

	Komisijos siūlomas tekstas
	Pakeitimas

	3 straipsnis
	Išbraukta.

	Netaikymas mažosioms ir vidutinėms įmonėms
	

	Ši direktyva netaikoma mažosioms ir vidutinėms įmonėms (MVĮ).
	


Or. <Original>{EN}en</Original>
</Amend>
<Amend>Pakeitimas

<NumAm>16</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 2 dalis</Article>
	

	Komisijos siūlomas tekstas
	Pakeitimas

	2. Nevykdomųjų direktorių pareigybių skaičius, reikalingas šio straipsnio 1 dalyje nustatytam tikslui pasiekti – tai skaičius, kuo artimesnis 40 proc., tačiau neviršijantis 49 proc.
	2. Nevykdomųjų direktorių pareigybių skaičius, reikalingas šio straipsnio 1 dalyje nustatytam tikslui pasiekti, sudaro bent 40 proc. Jeigu nevykdomųjų direktorių valdybą sudaro tik trys nariai, užtenka, kad skirtingoms lytims atstovautų vienas ir du nariai. 


Or. <Original>{EN}en</Original>
<TitreJust>Pagrindimas</TitreJust>
Pranešėjos pripažįsta, kad mažos ir vidutinės įmonės labai svarbios, nes jos yra Europos pramonės pagrindas. Todėl jos turėtų pirmauti siekdamos lyčių lygybės, taigi direktyvos taikymo sritis turėtų jas apimti. Atsižvelgiant į biržinių bendrovių ekonominę svarbą ir ekonominę bei socialinę atsakomybę, jos visos turėtų siekti direktyvoje numatyto tikslo.

</Amend>
<Amend>Pakeitimas

<NumAm>17</NumAm>
<DocAmend>Pasiūlymas dėl direktyvos</DocAmend>
<Article>4 straipsnio 6 dalis</Article>
	

	Komisijos siūlomas tekstas
	Pakeitimas

	6. Valstybės narės gali nustatyti, kad tais atvejais, kai nepakankamai atstovaujamos lyties darbuotojų bendrovėje yra mažiau kaip 10 proc., šio straipsnio 1 dalyje nustatytas tikslas jai netaikomas.
	Išbraukta.


Or. <Original>{EN}en</Original>
<TitreJust>Pagrindimas</TitreJust>
Visos bendrovės privalo laikytis reikalavimo gerinti lyčių pusiausvyrą, taigi neturėtų būti numatoma jokių išimčių. Šioje direktyvoje visų pirma numatoma, kad visos bendrovės turėtų lankstumo galimybę priimant atitinkamas procedūras, susijusias su jų sektoriaus poreikiais. Galiausiai nevykdomieji direktoriai įprastai atlieka priežiūros užduotis ir informuoja apie bendras valdymo užduotis, kurios nėra tiesiogiai susijusios su sektoriaus klausimais.

</Amend>
<Amend>Pakeitimas

<NumAm>18</NumAm>
<DocAmend>Pasiūlymas dėl direktyvos</DocAmend>
<Article>5 straipsnio 3 dalis</Article>
	

	Komisijos siūlomas tekstas
	Pakeitimas

	3. Jei biržinė bendrovė neįgyvendino 4 straipsnio 1 dalyje nustatytų reikalavimų ar savo individualių įsipareigojimų pagal šio straipsnio 1 dalį, teikdama šio straipsnio 2 dalyje nurodytą informaciją, ji turi nurodyti priežastis, dėl kurių neįgyvendino šių tikslų ir įsipareigojimų, ir pateikti priemonių, kurių jau ėmėsi ar ketina imtis ateityje tikslams ar įsipareigojimams įvykdyti, aprašymą.
	3. Jei biržinė bendrovė neįgyvendino 4 straipsnio 1 dalyje nustatytų reikalavimų ar savo individualių įsipareigojimų pagal šio straipsnio 1 dalį, ji turi parengti pranešimą, kuriame nurodo priežastis, dėl kurių neįgyvendino šių tikslų ir įsipareigojimų, ir pateikia priemonių, kurių jau ėmėsi ar ketina imtis ateityje tikslams ar įsipareigojimams įvykdyti, aprašymą. Šis paaiškinimas yra 2 dalyje nurodytos informacijos dalis..


Or. <Original>{EN}en</Original>
</Amend>
<Amend>Pakeitimas

<NumAm>19</NumAm>
<DocAmend>Pasiūlymas dėl direktyvos</DocAmend>
<Article>5 straipsnio 4 dalis</Article>
	

	Komisijos siūlomas tekstas
	Pakeitimas

	4. Valstybės narės imasi reikiamų priemonių užtikrinti, kad institucija ar institucijos, paskirtos pagal 2006 m. liepos 5 d. Europos Parlamento ir Tarybos direktyvos 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija) 20 straipsnį, būtų kompetentingos skatinti, nagrinėti, stebėti ir remti lyčių pusiausvyrą biržinių bendrovių valdybose.
	4. Valstybės narės imasi reikiamų priemonių užtikrinti, kad institucija ar institucijos, paskirtos pagal 2006 m. liepos 5 d. Europos Parlamento ir Tarybos direktyvos 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija) 20 straipsnį, būtų kompetentingos skatinti, nagrinėti, stebėti ir remti lyčių pusiausvyrą biržinių bendrovių valdybose. Šiuo tikslu valstybės narės veiksmingai bendradarbiauja su socialiniais partneriais ir pilietine visuomene.


Or. <Original>{EN}en</Original>
</Amend>
<Amend>Pakeitimas

<NumAm>20</NumAm>
<DocAmend>Pasiūlymas dėl direktyvos</DocAmend>
<Article>6 straipsnio 2 dalies –b a punktas (naujas)</Article>
	

	Komisijos siūlomas tekstas
	Pakeitimas

	
	ba) pašalinimas iš viešųjų konkursų.


Or. <Original>{EN}en</Original>
<TitreJust>Pagrindimas</TitreJust>
Atsižvelgiant į ekonominę ir socialinę valstybių narių, regionų ir vietos valdžios institucijų atsakomybę, būtinas didesnis viešųjų įstaigų skaidrumas. Todėl biržinės bendrovės, kurios neatitinka šioje direktyvoje nustatytų įsipareigojimų, turi būti pašalinamos iš viešųjų pirkimų konkursų, susijusių su bendraisiais ekonominiais interesais.

</Amend>
</RepeatBlock-Amend>
AIŠKINAMOJI DALIS
Faktai

Pranešėjos palankiai vertina pasiūlymą dėl direktyvos, kuris pateiktas po Parlamento rezoliucijos „Moterys ir vadovaujamosios pareigos verslo srityje“, patvirtintos 2011 m., ir kuris nagrinėja vis dar neišspręstą moterų ir vyrų nelygybės bendrovių vadovaujamose pareigose problemą. Siūloma direktyva prisidedama užtikrinant lygybės principą, kuris yra viena pagrindinių ES vertybių, ir siekiama ES lyčių lygybės strategiją konkretizuoti visais lygmenimis ir visuose ekonominio gyvenimo sektoriuose, kaip ne kartą ragino Europos Parlamentas.
Dar 1984 m. ir 1996 m. Europos Vadovų Taryba priėmė dvi rekomendacijas, kuriose privatus sektorius skatinamas užtikrinti didesnį moterų dalyvavimą visais sprendimų priėmimo lygiais ir Europos Komisija paraginta šiuo tikslu imtis veiksmų. 2011 m. kovo mėn. Komisija pradėjo dialogą su didžiosiomis ES biržinėmis bendrovėmis ir parengė iniciatyvą „Europos bendrovės įsipareigojimas dėl moterų skaičiaus valdyboje didinimo“, kurią bendrovės galėjo pasirašyti įsipareigodamos iki 2015 m. atstovavimą moterims valdybose padidinti iki 30 proc., o 2020 m. pasiekti iki 40 proc. Tačiau per metus įsipareigojimą pasirašė tik 24 bendrovės.

Apskritai pažanga didinant atstovavimą moterims visoje ES buvo labai lėta
 ir netolygi; kai kur šis skaičius tebuvo 5 proc., kitur jis išaugo iki 25 proc. Dėl šių priežasčių pranešėjos yra įsitikinusios, kad Europos teisės aktų leidėjas turėtų priimti atitinkamus teisės aktus.

Pranešėjų manymu, tinkamas teisinis pagrindas priimti privalomas priemones, kuriomis užtikrinamas moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimas – SESV 157 straipsnio 3 dalis. Tai 2013 m. birželio 20 d. posėdyje patvirtino Teisės reikalų komitetas.

Kodėl svarbu priimti ES teisės aktus

Daugelį metų valstybės narės ėmėsi iniciatyvų, norėdamos veiksmingai išspręsti lyčių pusiausvyros problemą. Kai kurios valstybės bandė pagerinti žemus moterų dalyvavimo valdybose skaičius priimdamos teisės aktus
, taip jos labai padidino pažangą siekiant atstovavimo vyrams ir moterims valdybose pusiausvyros.  Kitos valstybės tik skatino bendrovių iniciatyvas ir priemones, kurios buvo labai naudingos, tačiau nepakankamos norint apčiuopiamų rezultatų.  Taigi, reikėtų pažymėti, kad padėtis ES labai skiriasi tiek priemonių, tiek rezultatų požiūriu.

Prancūzijoje indeksui CAC 40 priklausančiose bendrovėse moterų dalis valdybose 2010 m. spalio mėn. – 2012 m. sausio mėn. padidėjo 10 proc. ir dabar siekia 22,3 proc. Italijoje, kuri 2011 m. priėmė įstatymą, pagal kurį reikalaujama, kad iki 2015 m. biržinių bendrovių ir valstybių įmonių vadovų postuose ir stebėtojų tarybose būtų bent trečdalis moterų, 2012 m. sausio – spalio mėn. moterų skaičius biržinių bendrovių valdybose išaugo 4,9 proc.

Kitose valstybėse narėse bendrovės nacionalinio savireguliavimo, savanoriškais tikslais ir bendrovių valdymo iniciatyvomis, pavyzdžiui, elgesio kodeksais
, buvo skatinamos moteris skirti į aukščiausius postus.

Privalomų tikslų teigiami rezultatai – patikimas įrodymas, kad bendrovės gali taikyti priemones, kuriomis užtikrinamas lyčių požiūriu proporcingas įdarbinimas. Be to reikia atkreipti dėmesį į tai, kad valstybių narių, kurios nepriėmė jokių privalomų priemonių, bendrovėse lyčių pusiausvyra toli gražu nepatenkinama.

Svarbu numatyti griežtas ir bendras taisykles bendrovėms, vykdančioms tarpvalstybinę veiklą, ir užtikrinti kvalifikuotų vyrų bei moterų judumą ir galimybes dalyvauti sprendimus priimančiuose organuose.

Pagaliau, siekiant veiksmingai išspręsti problemas, su kuriomis ES susiduria dėl ekonominės krizės, visas žmogiškasis kapitalas turi būti išnaudotas siekiant augimo, konkurencingumo ir geresnių bendrovių finansinės veiklos rezultatų. Priemonės, skirtos didesnei lyčių pusiausvyrai valdybose užtikrinti, prisideda siekiant šio tikslo.

Siūloma direktyva

Pasiūlymas, pagrįstas lygybės, skaidrumo, nuopelnais pagrįsto vertinimo principais, bendromis procedūromis ir tikslais, turi svarbią papildomą vertę. Reikia pastebėti, kad vykdant direktyvoje numatytus reikalavimus bendrovėms tenkanti administracinė našta bus šiek tiek padidinta. Pagal direktyvą bus patobulintas darbo rinkos socialinis teisingumas, taip pat ji prisidės prie ekonomikos augimo visiškai išnaudojant visus išteklius, įgūdžius ir gerąsias savybes, taigi bus veiksmingai panaudotos visos ES žmogiškųjų išteklių galimybės.

Be to šis pasiūlymas suderintas su proporcingumo ir subsidiarumo principais.

Direktyvos tikslas:

Pasiūlyme siekiama aiškaus tikslo, kad visų biržinių bendrovių nevykdomųjų direktorių pareigas eitų bent 40 proc. nepakankamai atstovaujamos lyties asmenų ir kad valstybės narės ir bendrovės taikytų tinkamas taisykles ir veiksmingas procedūras, skatindamos lyčių pusiausvyrą visose biržinėse bendrovėse. Bendrovių valdymas bus patobulintas pasiūlius moterims daugiau galimybių vadovauti priimant sprendimu ir savo įgūdžiais prisidėti gerinant bendrovių ekonominius rezultatus.

Direktyvos taikymo sritis:

Pranešėjos atsižvelgia į pasiūlymą dėl direktyvos, kuriame nustatyta laikina priemonė parengti aiškią bendrą visų valstybių narių strategiją siekiant bendro tikslo, kad iki 2020 m. privačių biržinių bendrovių ir iki 2018 m. – valstybinių biržinių bendrovių nevykdomųjų direktorių pareigas eitų bent 40 proc. nepakankamai atstovaujamos lyties asmenų.

Perkeliant direktyvą valstybėms narėms suteikiama galimybė atsižvelgti į savo nacionalinius ypatumus. Taigi valstybės narės turėtų artimai bendradarbiauti su bendrovėmis ir suinteresuotaisiais asmenimis ir nustatyti tinkamas procedūras bei priemones, kad būtų pasiektas 40 proc. tikslas nepažeidžiant direktyvoje nustatytų terminų.

Valstybės narės, kuriose jau veikia efektyvi sistema, galės ją išsaugoti, jeigu ji tokia pat veiksminga siekiant tikslo, kad valdybose būtų bent 40 proc. nepakankamai atstovaujamos lyties atstovų, kaip ir pasiūlyta sistema. Be to, valstybės narės šios direktyvos nesilaikančioms įmonėms turės nustatyti tinkamas ir atgrasančias sankcijas.

Jeigu iki 2018 m. visai arba iš dalies priklausančiose valstybėms ir iki 2020 m. privačiose biržinėse bendrovėse 40 proc. tikslas nebus pasiektas, valstybės narės užtikrins, kad didesnės lyčių pusiausvyros tikslas būtų pasiektas.
Konkrečios nuostatos biržinėms bendrovėms, kurios yra valstybės įmonės

Visai arba iš dalies valstybėms priklausančioms įmonėms ir bendrovėms, kurios gali būti vadinamos valstybės įmonėmis pagal 2006 m. lapkričio 16 d. Komisijos direktyvos 2006/111/EB 3 straipsnio b punktą, taikomi griežtesni teisingumo ir skaidrumo reikalavimai. Tai reiškia, kad itin svarbu nustatyti griežtesnius skaidrumo ir lygybės reikalavimus bet kuriai įmonei, kuriai valdžios institucijos gali turėti tiesioginę ar netiesioginę lemiamą įtaką dėl turimos joje nuosavybės, finansinio dalyvavimo joje arba dėl jos veiklą reguliuojančių taisyklių, atsižvelgiant į šios įmonės ekonominę ir socialinę atsakomybę. Be to negalima paneigti, kad valstybinis sektorius turi rodyti pavydį visuomenei ir jame turėtų vyrauti nuopelnais pagrįstas vertinimas ir socialinis teisingumas. Valstybės narės daro lemiamą įtaką tokioms bendrovėms, todėl gali greičiau įgyvendinti permainas. Atsižvelgiant į tai lyčių lygybė ir aktyvesnis moterų dalyvavimas priimant ekonominius sprendimus yra pagrindinė valstybės įmonių užduotis. Taigi pagal siūlomą direktyvą numatoma, kad šios bendrovės lyčių pusiausvyros valdybose prievolės turėtų pradėti laikytis anksčiau nei privatus sektoriaus, t. y. 2018 m.

Pagrindiniai pranešėjų pasiūlymo aspektai:

Taikymo srities išplėtimas:

Pranešėjos pabrėžia, kad labai svarbu išplėsti direktyvos taikymo sritį siekiant padidinti jos veiksmingumą ir poveikį visoms biržinėms bendrovėms.
– Visos biržinės bendrovės, nepriklausomai nuo jų dydžio, turėtų laikytis šioje direktyvoje numatyto tikslo. Toks reikalavimas pateisinamas atsižvelgiant į jų ekonominę svarbą ir ekonominę bei socialinę atsakomybę.

– Įtraukiami sektoriai, kuriuose vyrauja viena lytis: atsižvelgiant į visų sektorių biržinių bendrovių ekonominę svarbą ir ekonominę bei socialinę atsakomybę, jos turėtų siekti direktyvoje numatyto tikslo.

Privaloma procedūra:

Pranešėjos pabrėžia, kad reikėtų aiškiai nurodyti, jog direktyvoje valstybėms narėms ir bendrovėms nustatyta prievolė tikslo pasiekti veiksmingomis priemonėmis.

Didesnis nevykdomųjų valdybų narių skyrimo/rinkimo procedūrų skaidrumas:

Pranešėjos tvirtai remia didesnį valdybų narių skyrimo/rinkimo procedūrų skaidrumą, nes tai vienintelis būdas siekiant veiksmingai užtikrinti įvairovę ir atranką pagal nuopelnus.

Atstovavimo pusiausvyra:
Pranešėjos mano, kad bendrovės, siekdamos lyčių lygybės tikslo, turėtų imtis reikiamų priemonių, jog užtikrintų bent 40 proc. nepakankamai atstovaujamos lyties dalį. Jeigu nevykdomųjų direktorių valdybą sudaro tik trys nariai ir neįmanoma užtikrinti kurios nors lyties 40 proc. atstovavimo, užtenka, kad skirtingoms lytims atstovautų vienas ir du nariai. 

Nevykdymas:

Pranešėjos mano, kad reikalavimų nesilaikančios bendrovės turėtų pateikti pagrindimą ir nurodyti priežastis, kodėl neįgyvendino atitinkamų mechanizmų, kuriais siekiama tikslų arba įsipareigojimų, ir konkrečias priemones, kurių ėmėsi siekdamos veiksmingai užtikrinti geresnės lyčių pusiausvyros tikslo įgyvendinimą.

Sankcijos:

Be to pranešėjos pabrėžia, kad valstybės narės ypač turėtų numatyti, jog biržinėms bendrovėms, kurios nenustato, netaiko ar nesilaiko numatytų nevykdomųjų direktorių skyrimo arba rinkimo procedūrų, būtų taikomos veiksmingos, proporcingos ir atgrasančios sankcijos. Jos siūlo Komisijos galimų sankcijų sąrašą papildyti pašalinimu iš viešųjų konkursų.

Pranešėjos pabrėžia, kad itin svarbu vykdyti veiksmingą tolesnę stebėseną ir peržiūrą. Todėl labai svarbu, kad valstybės narės iki 2017 m. ir vėliau – kas dvejus metus Komisijai teiktų šios direktyvos įgyvendinimo ataskaitą.

Informacijos apie direktyvą ir jos veiksmingumo didinimas:
Pranešėjos įsitikinusios, kad reikės organizuoti informavimo ir komunikacijos kampanijas siekiant tinkamai ir veiksmingai informuoti suinteresuotuosius asmenis ir piliečius apie direktyvos poveikį ekonomikai ir visuomenei. Šios informacijos kampanijos bus itin svarbios informaciją skleidžiant nebiržinėms bendrovėms ir skatinant jas aktyviai siekti lyčių pusiausvyros; 

� OL C 133, 2013 5 9, p. 68.


� Dar nepaskelbta Oficialiajame leidinyje.


� 2003 – 2011 m. moterų procentinė dalis valdybose išaugo nuo 8,5 proc. iki 13,7 proc., tai sudaro 5,2 proc. skirtumą per šiek tiek daugiau nei aštuoneri metai. Tai yra labai ma˛a pa˛anga, sudaranti 0,6 proc. per metus. (�altinis: EK pa˛angos ataskaita: � HYPERLINK "http://ec.europa.eu/justice/gender-equality/files/women-on-boards_en.pdf" ��http://ec.europa.eu/justice/gender-equality/files/women-on-boards_en.pdf�)


� Belgija, Prancūzija ir Italija nustatė privalomas kvotas ir numatė sankcijas už jų nesilaikymą, Nyderlandai ir Ispanija numatė kvotas, neužtikrintas sankcijomis. Be to Danija, Suomija, Graikija, Austrija ir Slovėnija patvirtino taisykles, taikomas valstybinėms įmonėms. (�altinis: EK pa˛angos ataskaita)


� Austrijos, Belgijos, Danijos, Suomijos, Prancūzijos, Vokietijos, Liuksemburgo, Nyderlandų, Lenkijos, Ispanijos, Švedijos ir JK nacionaliniuose bendrovių valdymo kodeksuose įvairiu mastu skatinama lyčių įvairovė bendrovių valdybose.

